AksaraLLM/aksara-bahasa-daerah-v1 huggingface dataset:
Jarapah (Giraffa camelopardalis) nyaéta sato anggota Girraffidae anu disebut "si beuheung panjang" alatan beuheungna panjang. Jangkungna bisa ngahontal 5,5 m atawa leuwih. Sato ieu boga tonggong anu condong jeung buntut nu panjang. Awakna boga warna coklat rada konéng[ kalayan kotak cokelat semu beureum. Sumebarna nyaéta di wewengkon Afrika, utamana Sudan, Somalia, nepi ka Afrika Kidul.

Déskripsi
Jarapah miboga tanduk anu sipatna permanen jumlahna 2 atau 4 siki tanduk di penclut sirahna.  Sajaba ti éta ogé jarapah mibanda bénjolan-bénjolan tulang antara tulang di antara panon kénca sarta panon katuhu anu disebut tanduk kalima. Jarapah mibanda 32 siki huntu anu diadaptasi pikeun prosés daharna. Sato ieu ogé mibanda sihung anu rubak pikeun mantuan huntu nu hareup.  Huntu ieu condong dipaké nyisir daun-daun sarta tatangkalan sarta semak perdu.

Si Jantung Kuat
Unikna ti jarapah nyaéta pangabisa jantungna anu ngompa getih sangkan ngahontal otak anu perenahna cukup jauh sarta luhur. Sabot beuheungna ajeg, tekenan getihna 200 mm Hg. Sedengkeun dina sabot  beuheung diturunkeun tekenan getihna 175 mm.  Kaayaan ieu disababkeun ayana katup-katup dina artéri di sapanjang beuheungna anu boga fungsi pikeun ngurangan tekenan getih.  Lamun lumangsung dina manusa, tekanan kasebut bisa ngabalukarkeun pati. Jantung jarapah anu beuratna 11 kg boga fungsi pikeun nyuplai getih saloba 60 léter/menit.

Pertahanan diri
Jarapah umumna hirup di stépa, wewengkon satengah padang keusik , atawa padang jukut sabana.  Jarapah aktip néangan kadaharan isuk-isuk sarta pasosoré. Di habitat aslina jarapah dahar daun tutuwuhan polong-polongan, contona akasia sarta mimosa. Lamun aya cai, jarapah bisa nginum saloba 9 liter perminggu.  
Lamun euweuh cai, jarapah sanggup henteu nginum nepi ka sababaraha minggu. Komo di wewengkon angar jarapah sanggup teu nginum salila 7 bulan.  Pikeun ngabéla diri ti prédator (singa, macan tutul, sarta buaya) jarapah ngagunakeun suku hareupeunana minangka pakarang. Tajongan suku hareup jarapah pohara kuatna. Nepi ka bisa ngaremukkeun tulang rusuk singa.

Ékologi
Biasana patali jeung Akasia, Commiphora sarta Combretum savana, tapi maranéhanana ogé lumangsung saeutik di leuweung Miombo Brachystegia sarta di leuweung Isoberlina, di Kamerun. Jarapah nyaéta sato nu selektif, kalayan spésies Acacia anu nyieun saloba-loba kadaharan nu bisa dihontalna, tapi ogé spesies ti Balanites, Commiphora, Detarium, Boscia, Combretum, Ziziphus sarta Grewia.

Rujukan

Girraffidae
Kina kaasup dina kelompok tutuwuhan berkayu ti marga Chinchona anu kulit watangna dimangpaatkeun minangka ubar, ksusuna ubar malaria. Anggota suku Rubiacéae ieu asalna ti Andres, Amérika Kidul. Sajaba minangka ubar, kina ogé dipaké dina industri kosmetika. Kira-kira 40 spesies kina , kawas Cinchoa officinalis sarta C. Calisaya , sumebar diwewengkon tropis. Tatuwuhan ieu loba dibudidayakeun di Ekuador, Peru, Bolivia, India, Sri Lanka. Kina tumuwuh sacara optimum dina wewengkon nu kira-kira 800-2000 M di luhur permukaan laut, curah hujan 200–3000 mm /t, sarta témpératur hawa 13-21 derajat Celsius. Pepelakan ieu merlukeun sorot panonpoé anu henteu panas teuing. Para tangkal kina ngandung kira-kira opat puluh génus spesies tangkal. Kabéh cinchonas anu asli ti lamping wétan wewengkon Amazon di Andes, di mana kina tumuwuh ti 1,500-3,000 méter dina kadua sisi khatulistiwa (ti Kolombia ka Bolivia). Kina ogé bisa kapanggih di bagian kalér Andes (di lamping wétan wengkuan tengah sarta kulon). Ayeuna loba dibudidayakan di loba nagara tropis pikeun peunteun komérsial maranéhanana, sanajan maranéhanana henteu asli wewengkon kasebut.

Deskripsi
Tangkal kina téh jangkungna bisa ngahontal 9 m, sedengkeun diaméter watangna bisa 8–15 cm. Tutuwuhan ieu daunna ngawangun jorong (buleud panjang) sarta kasusun sacara pahareup-hareup. Kembangna anu ngawangun tabung kasusun dina malai, boga warna bodas atawa beureum ngora sarta kaangseu seungit. Buah kina ngawangun kawas buleud endog kalayan sikina anu jangjangan. Bagian ti tangkal kina anu loba dimangpaatkeun ku manusa nyaéta watangna. Kulit watang tangkal kina ngandung sawatara sanyawa alkaloid, utamana kinin (quinine).

Rujukan

Tutuwuhan
Tangkal ubar
The Cranberries nyaéta grup musik asal Limerick, Irlandia anu dibentuk taun 1990 ku Noel jeung Mike Hogan sarta Fergal Lawler. Dolores O'Riordan lolos audisi jadi vokalis sabada vokalis pertama kaluar ti grup.

Diskografi
Album pertamana nyaéta EVERYBODY ELSE IS DOING IT, SO WHY CAN'T WE? kalayan label island anu dirilis taun 1993, anu dituturkeun ku tur promosi. Lantaran ieu tur, MTV ngarasa kairut, terus nayangkeun video clip The Cranberries. Album NO NEED TO ARGUE anu dirilis taun 1994 ku Island jadi titik balik The Cranberries. Album kalayan single Zombie jeung Ode My Family ieu dilélér triple platinum dina kurun waktu sataun. Ieu album kajual hampir 17 Juta kopi di Dunya. Album THE FAITHFUL DEPARTED dirilis taun 1996, diteruskeun ku album BURY TO HATCHET taun 1999. Taun 2001, album WAKE UP AND SMELL THE COFFEE dirilis. Sanggeus album éta dirilis. The Cranberries mutuskeun pikeun vakum di taun 2003. Terus di taun 2010, The Cranberries ngaluarkeun album BUALADH BOS: THE CRANBERRIES LIVE.

Référénsi

Grup musik
Grup musik ti Irlandia
PT. MIRA MILIK Kita Bersama Bangsa atawa anu leuwih dipikawanoh minangka RCTI, ngadeg tanggal 21 Agustus 1987 jeung diwangun dina lahan anu legana 10 Héktar. RCTI mimiti ngajumantara dina tahap percobaan kalawan lilana 4 jam dina sapoé, dina tanggal 14 Nopémber 1988. Tuluy ngajumantara dina tanggal 24 Agustus 1989, siaran RCTI ngan saukur bisa ditéwak ku pamiarsa anu boga dékoder jeung mayar iuran unggal bulanna.  

Dina tanggal 1 Agustus 1990 dumasar kaputusan Menteri Penerangan, pausahaan anu mash sagrup jeung TPI(MNCTV) jeung Global TV téh, mimiti ngaleupaskeun pamakéan dékoder.  Nu antukna masarakat anu teu ngalanggan dékoder ogé bisa ningali tayangan RCTI. Mintonkeun rupa-rupa program acara hiburan, informasi jeung berita  anu dikemas kalawan matak narik nu nongton.

Kiwari RCTI téh mangrupa sistem televisi aun mibanda jaringan panglegana di Indonésia. Ngaliwatan 48 stasiun relayna, program-program RCTI téh dilalajoanan ku kira-kira 180 juta pamiarsa anu sumebar di 302 kota si sakumna Nusantara, atawa kira-kira 80 % tina jumlah pangeusi Indonésia. Ieu kaayaan démografi téh dibarengan ku rarancang program-program anu matak narik jeung dibarengan ku rating anu hadé, narik minat iklah pikeun mintonkeun promo maranéhna di RCTI.

Sumber
Pausahaan
Stasion televisi di Indonésia
Téhnologi
Untuk Stasion Televisi Di Vietnam lihat SCTV (Vietnam)

SCTV awalna mah singkatan tina Surabaya Central Telvisi. Ngajumantara munggaran dina tanggal 24 Agustus 1990 di  Surabaya, Jawa Timur dumasar ijin ti Departemen Penerangan No. 1415TF/K/IX/1989 jeung SK No. 150SP/DIR/TV/1990. Mimitna mah siaran SCTV bisa ditarima kalawan kawatesanan pikeun wewengkon Gerbang Kertosusila (Gresik, Bangkalan, Mojokerto, Surabaya, Sidoardjo jeung Lamongan). Sataun ti harita, 1991, pancaran SCTV ngajumantara nepika Pulo Bali jeung sabudeureunana.   Dina taun 1991, diadegkeun stasiun SCTV Bali di Denpasar jeung SCTV Surakarta di Surakarta. Ti harita SCTV robah ngaranna jadi Surya Citra Televisi.

Kakara dina taun 1993, dumasar kana SK Menteri Penerangan NO. 111/1992,  SCTV ngalakukeun siaran nasional ka sakumna wewengkon di Indonésia. Pikeun ngantisipasi amekaran industri télévisi jeung ogé kalawan nimbang-nimbang Jakarta minangka puseur boh kakawasaan boh ékonomi, ti mimiti taun 1993 nepika taun 1998, SCTV mindahkeun basis operasi siaran nasionalna ti Surabaya ka Jakarta kalawan dina sababaraha tahap.

Dina taun 1999 SCTV dan O Channel ngalakukeun siaranana kalawan asional ti Jakarta. Sawatara éta, ngantisipasi  kamekaran téhnologi informasi anu beuki ngarah kana konvergénsi média SCTV ngamekarkeun poténsi multimédiana kalawan medalkeun situs  http://www.liputan6.com, http://www.liputanbola.com. Ngaliwatan éta situs téh, SCTV teu ngan saukur noel masarakat Indonésia di wewengkon Indonésia wungkul tapi ogé di sakuliah dunya. Dina kamekaran satulyna, ngaliwatan indung pausahaan PT. Surya Citra Media tbk. (SCM), SCTV ngamekarkeun poténsi usahana nepika mancanagara  jeung nembus wengkuan konsép siaran tradisional kana konsép industri média anyar.

Sumber

Stasion televisi di Indonésia
Républik Slovakia mangrupa hiji nagara peupeusan Cékoslovakia di Éropa Tengah. Nagara nu teu miboga laut ieu tepung wates sareng Polandia di beulah kalér, Céko di kalér-kulon, Ukraina di wétan, Hungaria di kidul, jeung Austria di kidul-kulon.

Ti 1 Januari 2009, Slovakia mimiti ngagunakeun mata uang Euro.

Babagian administratif 

Slovakia dibagi kana 8 daérah (kraj), masing-masing dingaranan dumasar kana kota utamana:
 Bratislava 
 Trnava 
 Trencín 
 Nitra 
 Žilina 
 Banská Bystrica 
 Prešov 
 Košice

Masing-masing kraj dibagi deui kana sababaraha distrik (okres). Slovakia ayeuna miboga 79 distrik.

Tempo ogé 
 Daptar nagara
 Daptar inohong Slovakia
 Daptar kota di Slovakia

Réferénsi

Tumbu kaluar 

  Loka resmi
  Loka resmi pariwisata 
  Slovakia.org
  Slovensko.com 
  Slovakia 

 
Nagara di Éropa Tengah
Koéfisién Gini mangrupa ukuran nu dimekarkeun ku statistikus Italia, Corrado Gini, jeung diumumkeun dina taun 1912 dina karyana, Variabilità e mutabilità.

Koéfisién ini biasana digunakeun keur ngukur bébéda pamasukan jeung kabeungharan. Di sadaya Marcapada, koéfisién variasi ti 0.25 (Dénmark) nepi ka 0.70 (Namibia).

Koéfisién Gini mangrupa wilangan antara 0 jeung 1, nu mana 0 hartina persis sarua (unggal jalma miboga panghasilan nu sarua) sarta 1 harti persis teu saruaan (saurang boga kabéh panghasilan, nu séjénna teu boga nanaon).

Koéfisién Gini diétang ngagunakeun daérah dina diagram Lorenz. Lamun daérah antara garis persis sarua sarta kurva Lorenz A, sarta daérah sahandapeun kurva Lorenz nyaéta B, mangka koéfisién Gini A/(A+B). Ieu ditémbongkeun salaku perséntase atawa salaku kasaruaan numerik tina perséntasi, ajén salawasna antara 0 jeung 1.

Indéks Gini sarua jeung koéfisién Gini kali 100.

Tumbu kaluar 
 Deutsche Bundesbank: Do banks diversify loan portfolios? , 2005 (on using e.g. the Gini coefficient for risc evaluation of loan portefolios)
 Forbes Article, In praise of inequality
 Measuring Software Project Risk With The Gini Coefficient , an application of the Gini coefficient to software
 The World Bank: Measuring Inequality
 Travis Hale, University of Texas Inequality Project:The Theoretical Basics of Popular Inequality Measures, online computation of examples: 1A, 1B
 United States Census Bureau List of Gini Coefficients by State for Families and Households

Ékonomi
Katuncar, ᮊᮒᮥᮑ᮪ᮎᮁ (Coriandrum sativum) nyaéta ngaran tutuwuhan anu biasa hirup dina rungkun. Watangna kaian tur miboga akar tunggang. Daunna daun majemuk, warnana héjo semu bodas. Kembangna siga payung, makutana diwangun tina 5 daun makuta, warnana bodas atawa beureum ngora. Buahna pasagi atawa buleud, warnana héjo saupama geus kolot jadi warna konéng semu coklat. Sikina buleud warnana coklat, ukuranana laleutik siga siki pedes, tapi kulitna teu teuas. Siki katuncar ngandung saponin, flavonoida jeung tanin. 
Katuncar asalna ti daratan tropis nyaéta Mediteranian jeung Asia tuluy sumebar ka Éropah. Siki katuncar nu seungit bisa nambahan rasa asakan tapi teu seukeut teuing dina létah. Katuncar biasana dipaké pikeun sambara goréngan, contona goréng hayam, empal, gepuk daging sapi, tahu, témpé, lauk sarta sajabana. Ieu samara téh kacida kakoncarana dina asakan Asia séjénna kawas Thailand jeung Vietnam, sarta India. Katuncar geus kakoncara ti rébuan taun sameméh masehi di Mesir. Di Éropa, katuncar dipikawanoh ti jaman Romawi sarta Yunani. Dina asakan Éropah modérn, biasana katuncar dipaké pikeun sambara steak atawa beuleum daging. Sajaba minangka sambara, katuncar ogé dimangpaatkeun minangka ramuan tradisional. Kandungan dina siki katuncar bisa ngubaran gangguan cerna, panas dalam, asup angin, sariawan, radang lambung, seueul sarta haid nu henteu teratur. Katuncar ogé bisa nambahan napsu dahar, ngalancarkeun ASI, nyingkahan darah tinggi, ogé nungkulan masalah disfungsi seksual lalaki.

Referensi

Tutuwuhan bungbu
Apiaceae
Wijén (Sesamum indicum L.) nyaéta ngaran salah sahiji sambara anu kaasup dina kulawarga Pedaliaceae.  Wijén dibudidayakeun minangka sumber minyak nabati, anu dipikawanoh minangka minyak wijén, anu asalna tina ekstraksi sikina. 

Wijén asalna ti wewengkon Afrika tropis tuluy sumebar ka wétan nepi ka India sarta Tiongkok. Akar wijén mangrupa akar tunggang. Rupa morfologina gampang dipangaruhan ku lingkungan sabudeureunana. Biasana jangkungna ti 60 nepi ka 120 cm, bisa ogé nepi ka 2 - 3 méter. Watangna nu kolot kaian, wangunna pasagi, aya keliran, rambutan, sarta ngarancabang monopodial, warnana héjo. Daunna nunggal, wangunna siga létah manjang , aya rambutan, tungtung daunna seukeut, sisina rérégéan, panjangna 5 nepi ka 20 cm, rubakna 1,5 nepi ka 4 cm, warnana héjo. Kembangna tumuwuh dina kélék daun, biasana tilu tapi ngan hiji anu biasana ngembang alus. 

Sakumna bagian tangkal wijén bisa dimangpaatkeun, boh watang, daun atawa sikina. Watang, daun sarta bagian séjénna bisa dimangpaatkeun pikeun biomassa. Daun bisa ogé dimangpaatkeun pikeun dijadikeun lalab sarta ubar. Sedengkeun siki wijén dimangpaatkeun langsung dina wangun siki sarta bisa ogé dikokolakeun jadi minyak wijén jeung hampas (bungkil) wijén. Siki wijén bisa dipaké minangka panambah rasa rupa-rupa kuéh kawas ondé-ondé, enténg-enténg wijén, kuéh baseuh jeung sajabana, sarta bisa ogé dipaké minangka ubar. Wijén meunang landian “The Queen of Oil Seeds Crops” sabab siki wijén miboga kandungan giji anu luhung anu alus pikeun konsuménna. Minyak wijén bisa dipaké minangka bahan kadaharan, ubar, kosmétik, penerangan, inséktisida jeung sajabana. Minyak wijén pohara alus pikeun dikonsumsi sapopoé alatan mangrupa salah sahiji minyak nabati anu loba ngandung asam lemak teu jenuh anu luhung anu ngahontal 84 %. Sedengkeun bungkil bisa dipaké minangka campuran parab ingon-ingon.

Referensi

Tutuwuhan bungbu
Pedaliaceae
Républik Slovénia (basa Slovénia: Republika Slovenija) mangrupa nagara basisir sub-Alpin di kidul Éropa Tengah, tepung wates jeung Italia di beulah kulon, Laut Adriatik di kidul-kulon, Kroasia di kidul jeung wétan, Hungaria di kalér-wétan, jeung Austria di kalér. Nagara ieu mangrupa bagian Austria-Hongaria dina 1918 jeung teras minangka bagian Slovenes (Kroasia jeung Sérbia) dina 29 Oktober 1918-1 Désémber 1918, Républik Féderal Sosialis Yugoslavia (SFR Yugoslavia) ti 1945 nepi ka merdéka dina 1991. Nagara ieu jadi anggota Uni Éropa dina 1 Méi 2004. Nagara ieu ogé mangrupa anggota ti Déwan Éropa, NATO, jeung La Francophonie (kalawan status panénjo).

Réferénsi

Tempo ogé 
 Hubungan luar nagri Slovénia
 Militér Slovénia
 Pariwisata Slovénia
 Transportasi Slovénia

Tumbu kaluar 

  Slovenia.si.
  Loka resmi 
  Loka resmi pariwisata 
  Departemen Statistik Slovénia
  Bank Slovenia
  Slovenia Times
  Panorama Slovenia
  InfoSlovenia.be

Nagara di Éropa Tengah
Nagara Slavik
Sariawan atawa dipikawanoh minangka stomatitis nyaéta bareuhna atawa ngaradangna lapisan mukosa dina baham. Sariawan téh mangrupa kasakit nu ngalantarankeun barusuh atawa kaluar getih tina irung atawa gugusi.  Hal ieu bisa disababkeun ku sawatara faktor, di antarana ku sabab strés, tatu dina baham, alérgi kadaharan, siklus haid, loba teuing nginum antibiotik, sarta kurang nginum vitamin C jeung vitamin B12. Faktor séjén anu ngabalukarkeun sariawan nyaéta kasalahan ngosok huntu, sumawona lamun ngosokna asal waé sarta teu ati-ati. Tatu di sakurilingeun baham alatan kagégél atawa labuh ogé bisa ngabalukarkeun inféksi dina wangun sariawan.
Bagian awak anu bisa kakeunaan ku sariawan nyaéta damis, gugusi, létah, biwir sarta lalangit baham. Sajaba ti éta sariawan ogé bisa ngabalukarkeun perdarahan, bareuh anu tuluy ngabeureuman. Dina sawatara perkara, bahan-bahan anu aya di imah bisa jadi cara gampang pikeun ngubaran sariawan, nyaéta kukumu ku cai uyah, nginum yogurt, kumbah baham ku ubar tradisional, usap tatu ku bawang atawa gedang, kukumu ku cai baking soda, inum vitamin. Sariawan anu disebabkan ku faktor lokal inféksi biasana baris cageur dina waktu dua minggu. Tapi, lamun tatu jiga sariawan teu cageur nepi ka mangbulan-bulan, bisa jadi éta mangrupa tanda panyakit daria, kawas HIV/AIDS atawa kanker baham.

Referensi 

Panyakit
Gondok nyaéta ngaran kasakit dina beuheung siga bareuh nepi ka ngagondoy atawa melendung, tumerapna sok nahun. Aya rupa-rupa hal anu ngalantarankeun panyakit gondok, tapi lolobana mah lantaran kurangna asupan yodium dina kadaharan. Cara nyingkahan jeung ngubaran panyakit gondok nyaéta kudu loba ngadahar kadaharan anu ngandung uyah yodium. 
Cukang lantaran gondok nyaéta:
1. Otoimun – Dina panyakit ieu awak miboga zat anu nampik ayana kelenjar tiroid ku cara ngaréwong/ngarusak kelenjar ieu. Dina panyakit Basedow (Graves) zat ieu ngarangsang produksi tiroid kaleuleuwihi ku kituna kadar tiroid getih luhur (hipertiroidi). Sabalikna dina panyakit Hashimoto, zat anti ngarusak sél-sél tiroid ku kituna kadar tiroid getih turun (hipotiroidi).
2. Inféksi – Cukang lantaran tiroiditis infeksiosa bisa bakteri atawa virus. Gondok dina hal ieu alatan radang, mangka upama dicabak karasa nyeri. Suhu awakna naék.
3. Degenerasi – nyaéta nurunna mutu raramat tiroid ku kituna wangun sarta gawéna abnormal (disfungsi).
4. Néoplasia – Regresi proliferatif noduler ngabalukarkeun néoplasma lindeuk (benigna) atawa ganas(maligna).
5. Goitrogen – Goitrin, tioglikosida, tiosianat, disulfide, yodium anu kaleuleuwihi bisa ngabalukarkeun strumigenesis. Isoflavon bisa ogé nimbulkeun gondok.
6. Defisiensi nutrisi - Kakurangan yodium atawa mineral nu tangtu ngabalukarkeun gawé tiroid inefisien ku kituna macu jadina gondok.
7. Dishormonogenesis – éfék énzim dina tahapan nu tangtu, biasana ti mimiti lahir atawa turunan.
8. Résisténsi awak – Kebelna sél-sél awak mangaruhan hormon tiroid ngaronjatkeun produksi ku kituna macu jadina gondok.
9. Psikologi – Alatan tekenan jiwa (distress).
11. Causa ignota

Referensi

Panyakit
Debu nyaéta grup musik anu dibentuk di New Mexico, Amerika Serikat anu hijrah ka Indonesia taun 1999. Saacan pindah ka Indobnesia, ngaran eiu grup musik nyaéta Dust On The Road. Debu miboga loba personil, di antarana: Daood Abdullah (drum), Fatimah Husniah (saz, biola), Layla Wafiyah (harpa, kanoon, tamborin, vokal), Mustafa Ibn Daood (vokal, oud, biola, arranger, komposer), Ali Mujahid Abdullah (bass, vokal latar), Naimah Mahmoud (mandolin, perkusi, oud), Shakur Binhassan Ali (perkusi, biola), Najmah Hakimah (santoor, biola, intruktur biola, komposer), Naseem Nahid DeVoe (perkusi, riq), Muhammad Saleem (flute, perkusi, vokal), Syakura Yasirah (biola, saz) jeung Abdul Wahab (perkusi).

Diskografi
Album pertama Debu di Indonésia nyaéta MABUK CNTA anu dirilis taun 2003 kalayan maké dua bahasa, nyaéta Bahasa Arab jeung Bahasa Indonesia. Taun 2004, Debu ngarilis album MAKIN MABUK dina bahasa Indonésia jeung Basa Inggris. Album katiluna nyaéta NYAWA DAN CINTA (dina bahasa Indonésia wungkul) anu dirilis taun 2006. Album kaopatna nyaéta  GUBAHAN PECINTA (dirilis dina bahasa Indonésia, Bahasa Turki, Bahasa Arab, Bahasa Inggris, Bahasa Cina, jeung Bahasa Italia) taun 2007. Di Taun anu sarua, Debu ngarilis album HEP BERABER (dina bahasa Turki, Inggris, jeung Arab).

Référénsi

Grup musik
Grup musik asal Indonesia
Java Jive nyaéta grup musik asal Bandung anu anggotana Capung, Noey, Tony, Edwin, Fatur, jeung Danny. Java Jive dibentuk taun 1989 ku Edwin jeung Noey anu harita sakola di SMAN 2 Bandung. Ngaran Java jive sorangan dicokot ti salah sahiji judul lagu grup vokal Manhattan Transfer. Capung asup ka Java Jive ngagantikeun Micko nu pindah ka grup musik protomena.

Karir
Karir Java jive dimulai nalika manggung di kafé-kafé di Bandung bari néang pangalaman cenah. Ti Dinya Java jive mulai manggung di Bandung jeung jakarta, misalna di Hard Rock Cafe. Taun 1993, Java Jive ngaluarkeun album JavaJive I ku perusahaan rekaman Musica Studio's kalayan lagu andalan Kau Yang Terindah. Sanggeus éta, taun 1995, Java jive ngarilis album JavaJive II kalayan lagu andalan permata cina jeung Permataku. JavaJive Album 3 dirilis taun 1997 kalayan hits Buah Hati jeung Beri kami Cinta. JavaJive IV dirilis taun 1999 kalayan lagu andalan Dia jeung Sisa Semalam, sarta album The Best Of JavaJive dirilis taun 2003. Diteruskeun ku album JavaJive: 1993-2006 anu ngawengku 3 single anyar jeung lagu-lagu hits nu aya di Album-album saacanna. Taun 2008, Java jive ngarilis album Stay Gold.

Salian ti nyieun karya, para persnil Java jive ogé boga widang garapan séwang-séwangan. Noey jeung Capung jadi produser sababaraha grup musik, saperti Peterpan, Caffeine, D'Massive jeung Letto. Lian ti éta Noey ogé jadi produser grup musik Kapten, Mary jane, Nidji, Utopia, jsté. Danny aktip bareng grup musik asal bandung, Time Bomb. Fatur aktip dina proyék solona jeung duétna bareng Nadila. Edwin gawé di Salah sahiji Stasion Radio swasta di Bandung, sedengkeun Toni mah ngabantuan arransemén di Sababaraha proyék musisi di bandung.

Référénsi

Musisi
Grup musik
Grup musik ti Indonésia
Air Supply nyaéta grup duo slow rock anu kasohor kurang leuwih taun 1970an, anu dibentuk ku Graham Russell, musisi nu lahir di Sherwood, Nottingham, Inggris 11 Juni 1950 jeung Russell Hitchcock, lalaki nu lahir di Melbourne, Victoria, Australia, 15 Juni 1949. Saacan jadi duo, ieu grup musik boga sababaraha personil, di antarana Chrissie Hammond, Jeremy Paul, Frank Esler-Smith, David Moyse, Rex Goh, David Green, Ralph Cooper. Ieu grup musik kabentuk nalika Graham jeung jeung Russel papanggih di pagelaran musikal Jesus Christ Superstar produksi Andrew Lloyd Webber/Tim Rice di Sydney, 12 Mei 1975.

Diskografi Album
Nepi ka ayeuna, Air Supply geus ngarilis leuwih ti 10 album, di antarana: Air Supply (1976), Lost in Love (1980), The One That You Love (1981), Now and Forever (1982), Air Supply (2) (1985), Hearts in Motion (1986), The Christmas Album (1987),  The Earth is.... (1991), The Vanishing Race (1993), Greatest Hits Live... Now And Forever (1995), News from Nowhere (1995), The Book of Live (1997), The Definitive Collection (1999), Yours Truly (2001), Across The Concrete Sky (2003), Playlist: The Very Best Of Air Supply (2010) jeung Mumbo Jumbo (2010).

Référénsi

Grup Duo
Grup musik
Grup musik asal Australia
Grup musik ti Inggris
Gorrilaz nyaéta grup musik virtual (teu nyata bungkeuleukanana). Gorrilaz diciptakeun ku Damon Albarn jeung Jamie Hewlett, Damon anu mangrupa personil Blur gawé bareng jeung jamie Hewlett, komikus nyiptakeun opat tokoh, di antarana 2D, Noodle, Murdoc Niccals jeung Russel Hobbs minangka personil Gorillaz. Salaku grup musik virtual, unggal karakter personil miboga kasang tukang kahirupan kawas manusa, malah mah aya sejarahna. Gorillaz ogé nyieun konsér di Panggung maké bantuan layar pikeun nampilkeun unggal tokoh animasi jeung para musisi tambahan. Malah mah dina konsér taun 2005-2006, Gorillaz ngagunakeun proyéksi 3D (tilu Diménsi) méh para personilna katingali jiga aya dina panggung.

Diskografi
Album pertamana dingaranan GORRILAZ anu dirilis ku Parlophone taun 2001. Album kaduana dirilis taun 2002 kalayan judul album SPACEMONKEYZ VERSUS GORILLAZ - LAIKA COME HOME. Album DEMON DAYS dirilis taun  2005 ku parlophone. Di taun nu sarua album WE ARE THE DURY - INTERVIEW CD (CD, promo). Album THE FALL dirilis taun 2010, unikna ieu album dirilis teu ngaliwatan perusahaan rekaman, tapi dirilis sorangan. Di Taun nu sarua, Gorillaz ngarilis album PLASTIC BEACH ku parlophone.

Référénsi

Grup musik
Grup musik ti Inggris
Grup Musik virtual
Basisir Kuta nyaéta salah sahiji basisir nu aya di pulo Bali perenahna di Kabupatén Badung. Ieu basisir kacida éndahna.  Amparan basisir nu ngeplak bodas dipapaés ku panorama alam nu héjo ngemploh. Cai laut nu canembrang hérang tur batu-batu karang nambahan kaéndahan ieu basisir. Nepi ka jadi tempat wisata nu jadi pangjugjugan unggal jalma, boh jalma domestik boh jalma ti nagri deungeun. 
Kuta mimiti dipikawanoh nalika para padagang ti Denmark muka kantor cabang dagang di Bali. Taun 1930 aya urang California Amerika nu datang ka ieu basisir tur ngarasa hélok kana panorama nu aya di Pantai Kuta.  
Kuta Béach Hotel mangrupa hotel munggaran nu diwangun di daérah ieu. Kungsi tutup nalika tentara Jepang nyerang pulo Bali. Taun 1960 loba turis Australia nu nyimpang ka Bali nalika lalampahan ka Eropa, ti saprak harita Kuta mimiti ramé deui ku wisatawan.
Di ieu basisir urang bisa ngalakukeun surfing, maén bal, maén langlayangan, jeung sajabana. 
Hotel-hotel nu aya di sabudeureun Pantai Kuta di antarana waé: 
 Inna Kuta Beach Hotel
 Hard Rock Hotel
 Mercure Hotel
 Alam KulKul Boutique and Resort.
Daérah Kuta kasohor minangka International City lantaran dijadikeun tempat panggihna wisatawan ti sakuliah dunya. Aya sawatara fasilitas lainna nu disadiakeun di Pantai Kuta kayaning Waterbom Bali, Bali Slingshot jeung Bungy Jumping.

Referensi

Tempat pelesir di Bali
Basisir di Bali
Brokoli nyaéta sayuran kembang kawas kembang engkol, warnana héjo kolot rada kabodas-bodasan (biasana dipaké pikeun pasakan Éropa sarta Cina). Brokoli mangrupa sayuran suku kubis-kubisan anu asalna ti sagara tengah sarta asup ka Indonésia kira-kira taun 70-an. Sayuran héjo anu hiji ieu téh sayuran anu saeutik kalorina sarta bisa disebutkeun minangka kadaharan anu super. Bisa disebut super alatan sajaba kasohor ogé minangka bahan pangan, sayuran ieu ogé beunghar baris sagala rupa kandungan gizi anu pohara alus, sarta ogé mangrupa sayuran kalayan jajaran pangluhurna minangka ubar tradisional antikanker.

Kandungan Gizi Brokoli
Brokoli ngandung energi, karbohidrat, vitamin, sarta mineral anu kapaké pikeun awak.
Brokoli mangrupa sayuran kalayan kalori anu saeutik, saeutik lemak, sarta leupas kandungan lemak jenuh, gedé kaliumna sarta saeutik ngandung sodium, henteu ngandung kolesterol
Sayuran anu pangalusna tumuwuh di wewengkon cuaca tiis sarta taneuh anu beueus ieu mangrupa asal serat anu pohara alus. 
Kandungan serat dina brokoli komo leuwih loba batan serat anu aya dina roti gandum. Serat ieu pohara alus pikeun sistem pencernaan.
Sajaba ti éta, brokoli ogé ngandung folat. Kawas anu urang nyaho, folat mangrupa salah sahiji vitamin anu pohara alus salah sahijina alus pikeun ibu hamil sarta janin.
Kandungan Vitamin C di jero brokoli pohara gedé komo Vitamin C anu aya dina brokoli leuwih luhur ti kandungan vitamin C dina hiji jeruk. Vitamin C anu luhur baris ngalancarkeun awak dina nyerep zat beusi.
Kandungan kalsiumnya ampir saimbag kalayan kalsium dina sagelas usu (71.8 mg kalsium brokoli sarua kalayan 120 ml kalsium susu).
Vitamin K anu kaeusi dina brokoli ogé penting pikeun nguatkeun tulang sarta mantuan ngabekukeun getih. Brokoli ogé ngandung karoten, lutein.

Rujukan

Sayuran
Katuk téh tutuwuhan perdu, daunna bisa disayur, tumuwuh di dataran nu péndék sarta di pagunungan (tempat anu caian sarta iuh), jangkungna ngahontal 2–3 m, tumuwuh lempeng ka luhur régang dipinuhan daun anu tumuwuh selang-seling dina watangna. Katuk nyaéta salah sahiji, sayuran daun anu pangpopulérna ti India ka Malaysia. Ieu merlukeun perhatian sarta budidaya di Australia, alatan mangrupa salah sahiji anu pang produktifna. Dina panalungtikan di Malaysia, ngahasilkeun katuk pér héktarna, ngaleuwihan kabéh sayuran séjénna. Utamana populér minangka potherb gourmet di Indonésia, katuk dipelak di lolobana Asia Tenggara. Kandungan dina daunna nyaéta 7% protéin sarta pohara gedé dina beta-karoten, vitamin C, kalsium, at beusi sarta magnésium.

Pikeun Ubar
Héjo kolot warna daunna ngandung klorofil anu mangrupa méré mangpaat pikeun sirkulasi, flora peujit, sarta pikeun defekasi nu teratur. Saban pepelakan jeung kandungan gizi anu luhur, kawas daunna nu amis, anu mantuan pikeun détoksifikasi awak, nyaéta bisa ogé dipaké diét. Sarta ngandung kalium, mineral anu mibanda loba mangpaat pikeun kaséhatan.

Kuliner
Di Asia Wétan, katuk biasana jadi pepelakan nu aya di buruan imah-imah, bisa dijieun kadaharan kalayan anu pohara gedé gunana bisa jadi bahan olahan sandwich di sababaraha wewengkon nu ditambahan jeung bahan kadaharan nu séjénna. Jalma-jalma anu néangan protein tapi nu sumberna lain tina daging sarta mibanda kandungan nu beunghar vitamin, mineral, sarta serat baris manggihan yén ayana dina katuk, nu kandungan gizina ogé luhur sarta ngeunah didahar. Balukarna tina ngonsumsi katuk sacara teratur karasa ku awak jelema baris leuwih hampang karasana kana awak ti batan ngonsumi daging.

Rujukan

Sayuran
Brook nyaéta karakter fiksi dina Manga jeung Anime One Piece. Brook nyaéta Musisi di kelompok bajak laut Topi Jerami. Brook miboga kaunikan, di antawisna Brook miboga seuri nu unik (yohoho).

Ngeunaan Brook
Brook nyaéta musisi di kelompok bajak laut Topi jerami, anjeunna nyaéta tengkorak anu di panggihan dina kapal jurig. anjeunna pamaké buah setan Yomi Yomi no Minu nyieun anjeunna hirup abadi. Saméméh jadi kru Topi jerami, Brook nyaéta anggota bajak laut Rumbar. Brook nyaéta anggota nu awakna pang hampangna jeung pangjangkungna di kelompok Topi jerami, nyaéta 10 kilogram jeung  jangkungna 282 cm.

Panggih Jeung Luffy
luffy mimiti panggih jeung Brook di kapal jurig, di dinya kapalna Luffy panggih jeung kapal jurig, tuluy Luffy, Sanji, jeung Nami naék ka éta kapal. Dina éta kapal, Luffy panggih jeung Brook, nu ahirna Brook di ajakkan pikeun jadi kru Topi jerami.

Jadi Artis
Brook nu di telepor Kuma ka pulo Namakura anu keur ngalakukeun ritual ngageroan Setan piekun bales dendam ka suku lengeun panjang. Di ieu pulo, Brook nandatangannan kasapukan pikeun nulungan awéwé nu di culik ku suku lengeun panjang. Tapi, nu ahirna Brook nu di culik ku suku lengeun panjang, nu engké na di jadikeun pintonan, nu ahrna Brook jadi artis.

Rujukan

Karakter One Piece
Bajak laut fiksi

ca:Llista de personatges de One Piece#Brook
en:List of One Piece characters#Brook
Guru asalna tina basa Sangsekerta anu hartina pangagungan, pangutamana, pangpentingna, pangpangna.

Tugas Guru 
Daoed Yoesoef (1980) ngébrehkeun yén guru miboga tilu tugas pokok nyaéta tugas profesional, tugas manusiawi, jeung tugas kamasarakatan (sivic mission). Lamun dipatalikeun jeung kabudayaan, tugas anu kahiji nyaéta patalina jeung logika jeung éstétika, tugas kadua jeung katilu patalina jeung étika.

Sajarah Guru
Dina jaman baheula guru nyicingan peranan-peranan penting dina ngajalankeun jeung ngendalikeun pimpinan nagara jeung karajaan. Dina sajarah Mesir kuno, guru dihartikeun salaku filosof anu jadi panaséhat raja. Ucapana jadi pedoman dina mingpin nagara. Sedengkeun dina jaman falsafah Yunani, Socrates, Plto jeung Aristoteles nyaéta guru-guru anu mangaruhan kana sajarah Yunani. Ku sabab kitu, para filosof Arab ngebréhkeun yén Aristoteles salaku guru nu munggaran. Sedengkeun Al-Farabi, jalma anu paling nyaho kana falsafah Aristoteles anu dibéré gelar guru kadua.
Dina sajarah Islam, wangenan guru nyaéta ulama. Sanggeus nagara Islam sumebar, disiapkeun jalma-jalma nu tangtu pikeun ngajarkeun Islam ka barudak, rumaja atawa ka jalma kolot.  Sajarah mekarna sakola dina Islam nembongkeun yén pendidikan Islam di pondok-pondok, madrasah.  Harti guru jadi béda ku sabab ayana pangaruh ti panjajah.  Contohna panjajah Walanda di nusantara. Ku ayana sakola Walanda di nagri ieu.  Wangenan guru robah deui sanggeus Indonésia merdéka. Sanggeus merdéka, ayana tujuan-tujuan anu lain salain nyiptakeun tanaga gawé jeung pagawé.

catetan

Pangajar
Atikan
Létah nyaéta alat indera anu miboga fungsi pikeun ngarasakeun rangsangan tina barang-barang anu asup kana baham urang. Létah bisa ngarespon sagala rupa rasa kayaning amis, pait, haseum, jeung asin. Urang bisa ngarasakeun kadaharan atawa inuman alatan ayana létah. Bagéan létah anu hareup fungsina pikeun ngarasakeun rasa asin, bagéan anu palebah sisi pikeun rasa haseum, bagéan sisi hareup boga fungsi pikeun ngarasakeun rasa amis sarta bagian létah anu tukang pikeun rasa pait.  
Létah miboga reseptor husus anu patali jeung rangsangan kimia. Létah mangrupa organ anu disusun ku otot-otot. Bagéan létah nu luhur dilapis ku épitelium anu loba ngandung kelenjar lendir, sarta reseptor pengecap mangrupa sirung pengecap. Sirung pengecap diwangun tina sajumplukan sél sénsori anu miboga jendulan kawas buuk. Bagéan luhur létah pinuh ku jendulan (papila). Aya tilu rupa jendulan, nyaéta wangun benang, wangun rata anu dikuliling ku garis-garis, sarta wangun suung. Sirung pengecap aya dina garis-garis papila nu wangunna rata, di palebah sisi papila wangunna siga suung, sarta di bagéan luhur papila wangunna siga benang.

Referensi

Panca indera
Karajaan Spanyol (basa Spanyol jeung Galisia: Reino de España, Katalan: Regne d'Espanya, Basque: Espainiako Erresuma) mangrupa hiji nagara di Éropa kidul-kulon nu, bareng jeung Portugal, aya di Samenanjung Ibéria. Wates darat Spanyol jeung Éropa nyaéta Pagunungan Pirenia jeung Perancis sareng Andorra. Wewengkonna ogé diwangun ti kota Ceuta jeung Melilla di Afrika Kalér, Kapuloan Canary di Samudra Atlantik, jeung rupa-rupa pulo di Laut Tengah.

Géografi 

Téritori Spanyol diwatesan ku Portugal di kulon, sarta Gibraltar jeung Maroko di kidul. Spanyol tepung wates jeung Perancis sareng Andorra di kalér-wétan dina Pagunungan Pirenia. Wates lautna nyaéta Samudra Atlantik di kulon jeung Teluk Biscay di kalér sarta Laut Tengah di wétan, di mana Spanyol miboga wewengkon Kapuloan Balearik. Di kidul, aya Selat Gibraltar. Kota-kota di Spanyol kalawan jumlah padumuk nu panglobana nyaéta Madrid, Barcelona, Valencia, Sevilla, jeung Málaga.

Iklim Spanyol dibagi kana opat bagian:
 Méditérania
 Wewengkon jero
 Basisir kalér
 Canary

Babagian administratif 
Spanyol dibagi kana 50 prpvinsi, dikategorikeun dina 17 wewengkon otonomi jeung 2 kota otonom nu miboga otonomi nu lega.

Wewengkon otonomi 

Spanyol diwangun ti 17 wewengkon otonomi (comunidades autónomas) jeung dua kota otonom (ciudades autónomas; Ceuta jeung Melilla).

 Andalusia (atawa Andalucía)
 Aragon
 Asturias
 Kapuloan Balearik
 País Vasco (atawa Basque Country)
 Kapuloan Canary (Islas Canarias)
 Cantabria
 Castile-La Mancha (Castilla-La Mancha)
 Castile dan Leon
 Katalonia
 Extremadura
 Galicia
 La Rioja
 Madrid
 Murcia
 Navarre
 Valencia

Propinsi 

Karajaan Spanyol dibagi ogé kana 50 propinsi (provincias). Wewengkon otonomi ngategorikeun sababaraha propinsi (Extremadura, contona, diwangun ti dua propinsi: Cáceres jeung Badajoz). Wewengkon otonomi Asturias, Kapuloan Balearik, Cantabria, La Rioja, Navarre, Murcia, jeung Madrid masing-masing diwangun ti hiji propinsi. Tradisionalna, propinsi-propinsi éta dibagi deui kana comarcas.

Wewengkon kadaulatan 
Aya lima énklave (plazas de soberanía) di laut basisir Afrika: kota Ceuta jeung Melilla diparéntah salaku kota-kota otonom, hiji status nu aya di antara kota jeung wewengkon otonomi; kapuloan Islas Chafarinas, Peñón de Alhucemas, jeung Peñón de Vélez de la Gomera aya dina pamaréntahan langsung Spanyol.

Ceuta jeung Melilla, sanajan resmina sanés mangrupa comarcas, miboga status istiméwa ogé.

Ékonomi 

Ékonomi Spanyol mangrupa sistem ékonomi campuran nu panggedéna kasalapan di dunya jeung kalima di Éropa dumasar kana GDP. Spanyol ogé mangrupa invéstor nu panggedéna katilu di dunya.. Pariwisata jeung industri mobil minangka salah sahiji widang nu paling dipinunjulkeun ku Spanyol.

Réferénsi

Tempo ogé 
 Daptar nagara

Tumbu kaluar 

  Portal resmi
Belut nyaéta ngaran salah sahiji jenis lauk cai anu wangun awakna buleud manjang tur ngan miboga cécépét tonggong sarta awakna leueur. Belut karesepna ngadahar anak lauk anu laleutik kénéh. Biasana hirup di sérang, di ranca sarta di walungan leutik. Di Indonésia ti saprak taun 1979, belut mimiti dipikawanoh tur dipikaresep minangka bahan kadaharan, nepi ka ayeuna belut loba dibudidayakeun sarta jadi salah sahiji komoditas ékspor.

Kandungan gizi 
Belut ngandung protéin anu lumayan luhung. Jumlah protéin anu aya dina daging belut kurang leuwih sarua jeung jumlah protéin anu aya dina daging sapi, sarta leuwih luhung batan jumlah protéin dina endog. Lian ti éta, belut ogé ngandung asam essensial, asam nonessensial, fosfor, zat beusi, vitamin A, jeung vitamin B. Fosor nu aya dina belut leuwih loba batan nu aya dina endog, mangpaat pikeun kaséhatan tulang pikeun nyingkahan ostéoporosis, sedengkeun zat beusi mah mangpaatna pikeun ngalancarkeun aliran getih sangkan teu kataranjang kasakit 5L (lemah, letih, lelah, lesu, lunglai). Ari vitamin A alus pikeun kaséhatan panon jeung sistem reproduksi, sedengkeun vitamin B alus pikeun ngembangna uteuk, ngawangun sél getih beureum, jeung protéin dina awak urang.

Hermaprodit 
Belut mangrupa jenis lauk nu bisa robah wanda jinisna (hermaprodit) nyaéta lamun keur ngora mah wanda jinisna téh bikang, tuluy sanggeus sawawa robah jadi jalu.

Referensi

Synbranchidae
Monopterus
Lauk darat
Uni Latin mangrupa organisasi internasional nagara-nagara nu maké basa Roman. Tujuan organisasi ieu nyaéta pikeun ngalindungan jeung ngangkat budaya Latin. Organisasi ieu diwangun taun 1954 di Madrid, Spanyol. Organisasi ieu miboga 37 anggota.

Ngaran resmi Uni Latin nyaéta Unió Llatina dina basa Katalan, Union Latine dina basa Perancis, Unione Latina dina basa Italia, União Latina dina basa Portugis, Uniunea Latină dina basa Romania, Unión Latina dina basa Spanyol.

Tumbu kaluar 
       Loka resmi

Organisasi internasional
Institusi ieu mangrupa bagian ti Uni Éropa. Pikeun patepungan tingkat mentri nu ngaranna mirip, temp Déwan Uni Éropa. Pikeun organisasi di luar Uni Éropa nu ngaranna mirip, tempo Majelis Éropa

Déwan Éropa (Européan Council, katelah ogé minangka Européan Summit) mangrupa organisasi politik pangluhurna dina Uni Éropa. Rapat-rapatna saméméhna diluluguan ku pupuhu salah sahiji nagara anggota nu keur ngajabat Kaprésidénan Déwan Uni Éropa. Sistem rotasi ieu teras diganti ti 2009 Herman van Rompuy diistrénan minangka Présidén Déwan Éropa, hiji pos anyar 2,5 taun sabada Pajangjian Lisbon disatujuan ku sadaya anggota Uni Éropa.

Catetan suku 

Uni Éropa
Hayam pelung nyaéta hayam asli ti wewengkon Jawa Barat, utamana di wewengkon Cianjur. Ngaran hayam pelung asalna tina basa Sunda Mawelung atawa Melung anu hartina bingkeng, alatan dina nyoara ngahasilkeun sora bingkeng, ogé alatan hayam pelung miboga beuheung anu panjang dina mungkas sorana kalayan posisi bingkeng.  Dina kamekaranana, ayeuna hayam pelung geus sumebar di sagala rupa wewengkon di Indonesia. Hayam pelung téh kaasup kana jenis hayam buras, nyaéta hayam pituin ti Indonésia. Ditilik tina wangunna mah rék méh sarua jeung hayam buras séjénna, ngan aya sawatara hal anu ngabédakeunana. Awak hayam pelung leuwih badag, tegep sarta cangker. Biasana suku hayam pelung leuwih badag sarta boga warna hideung semu biru. Buluna leuwih hérang, umumna warna hayam pelung nyaéta campuran antara hideung jeung beureum atawa campuran antara konéng jeung bodas atawa campuran héjo. Hayam pelung miboga jenggér tunggal, wangun jenggerna leuwih badag, kandel sarta ajeg, sanajan aya sawaréh hayam pelung anu miboga ogé jenggér dengdék, warnana beureum. Sora hayam pelung leuwih aya laguan sarta leuwih panjang batan sora hayam buras séjénna.
Ngaran kotok pelung asalna ti basa Sunda Mawelung atawa Melung anu hartina bingkeng, alatan dina berkokok ngahasilkeun sada bingkeng ogé alatan kotok pelung mibanda beuheung anu panjang dina mengahiri sora / kokokannya kalayan posisi bingkeng.

Referensi

Gallus
Sato ingon
Organisasi pikeun Sabilulungan jeung Pamekaran Ékonomi (OECD - Organisation for Economic Co-operation and Development) mangrupa hiji organisasi internasional kalawan tilu puluh nagara nu narima prinsip ékonomi pasar bébas. Awalna dina taun 1948 kalwan ngaran Organisasi pikeun Sabilulungan Ékonomi Éropa (OEEC - Organisation for European Economic Co-operation), diluluguan ku Robert Marjolin ti Perancis, pikeun nulungan ngalaksanakeun Rencana Marshall, pikeun rékonstruksi Éropa sanggeus Perang Dunya II. Teras, kaanggotaanna nepi ka nagara-nagara non-Éropa, jeung taun 1961, diwangun deu jadi OECD ku Konvénsi ngeunaan Organisasi pikeun Sabilulungan jeung Pamekaran Ékonomi.

Anggota 

Aya tilu puluh nagara anggota :

Réferénsi

Tempo ogé 
 PISA (Programme for International Student Assessment)
 Statistik nagara OSCE

Tumbu kaluar 
 OECD.org

Organisasi ekonomi internasional
 
Panénjo Majelis Umum PBB
James Blunt nyaéta musisi asal Inggris, ngaran keur lahirna nyaéta James Hillier Blount, lahir di Tidworth, Wiltshire, Inggris tanggal 22 Pébuari 1974. James Blunt kungsi meunangkeun BRIT Awards jeung lima kali meunang nominasi Grammy Awards. Blunt kungsi ngajalin hubungan spesial jeung penyanyi Camilia Boler (2004-2006 jeung Petra Nemcova juli 2006-ayeuna.

James Blunt meunang inspirasi pikeun jadi musisi nalika manéhna ningali budak lalaki anu leuwih kolot keur maén gitar listrik. James Blunt kungsi jadi tentara salila 4,5 taun. Manéhna ngabéakkeun 6 taun jadi tentara penjaga perdamaian di Kosovo. Pengalaman Blunt ieu dituliskeun dina salah sahiji laguna No Bravery dina album Back To Bedlam. james Blunt ahli maénkeun piano] jeung gitar. Najan baheula mah lagu-lagu Blunt henteu pati dihargaan, tapi Blunt terus nulis lagu.

Diskografi
ALbum pertamana nyaéta High anu dirilis taun 2004, diteruskeun ku album Wisemen anu dirilis bulan maret 2005. Album katiluna nyaéta You're Beatiful anu dirilis Mei 2005, diteruskeun ku Good Bye My Lover. Back To Bedlam dirilis tanggal 13 Juni 2005. Di Taun 2007, James Blunt ngarilis sababaraha album, di antarana: 1973, Same Mistake, jeung All The Lost Soul. Taun 2008, James Blunt ngarilis album Carry You Home, I Really Want You, jeung love, love, love. Pamungkas, taun 2010, album Some Kind of Trouble dirilis.

Référénsi

Musisi
Musisi Asal Inggris
Lenka Kripac atawa biasa dilandi Lenka nyaéta penyanyi kelahiran Australia tanggal 19 Maret 1978. Bapana nyaéta musisi jazz, imigran asal Cekoslovakia. Indungna nyaéta guru anu nurunkeun bakatna ka Lenka. Nalika umur 7 taun, Lenka pindah ka Sidney terus meunangkeun pangajaran musik pertamana. Lenka mahér maénkeun alat musik Terompet jeung Piano.

Karir
Lenka kungsi ngiluan sakola akting the Australian Thetre For Young People nu di mana manéhna dilatih ku Cate BlanChette. Lenka pernah jadi host di Cheez TV jeung jadi artis di Sababaraha pilem di Australia, The Dish jeung Lost Things, sarta sababaraha drama.
Karir musik Lenka dimulai nalika kagabung dina Australian electronic-rock crossover band Decoder Ring terus ngarilis 2 album. Sedengkeun solo karirna dimulai nalika Lenka pindah ka California terus ngarilis single THE SHOW tanggal 24 Séptémber 2008. Single The Show asup ka peringkat 142 di US Billboard 200. Lenka ngarilis album LENKA taun 2008 (label rekaman:epic), diteruskeun ku album TWO anu dirilis taun 2011 ayeuna (label rekaman: SMI EPC).

Référénsi

Penyanyi solo
Musisi
Musisi asal Australia
Wanci Éropa Tengah atawa dina basa Inggris disebut Central Européan Time (CET) mangrupa ngaran zona wanci nu loba digunakeun ku nagara-nagara Éropa jeung Afrika bagian kalér jeung miboga bébéda wanci +1 tina UTC.

Nagara-nagara nu kaasup dina zona wanci ieu di antarana:
 Afrika Tengah
 Aljazair
 Angola
 Bénin
 Chad
 Guinéa Khatulistiwa
 Gabon
 Kamérun
 Kongo, RD (daérah kulon)
 Kongo
 Niger
 Nigeria
 Tunisia

Teras nagara-nagara jeung wewengkon di handap ngagunakeun Wanci Eropa Tengah ngan dina usum tiis, antara tabuh 1:00 UTC dina poé Minggu panungtungna bulan Oktober nepi ka poé Minggu panungtungna dina bulan Maret:

 Albania, ti 1914
 Andorra, ti 1946
 Austria, ti 1893
 Bélgia, dina taun 1914–19 jeung ti 1940
 Bosnia jeung Hérzégovina, ti 1884
 Kroasia, ti 1884
 Céko, ti 1891
 Dénmark, ti 1894
 Perancis ti 1940 iwal 1944–45
 Jérman, ti 1893
 Gibraltar, ti 1957
 Hungaria, ti  1890
 Italia, ti  1893
 Liechtenstéin, ti 1894
 Luksemburg, dina taun 1904–18 jeung ti 1940 
 Makédonia, ti 1884
 Malta, ti 1893
 Monako, ti 1945
 Monténégro, ti 1884
 Norwégia, ti 1895
 Polandia, dina taun 1915–18 jeung ti 1922
 San Marino
 Sérbia, ti 1884
 Slovakia, ti 1890
 Slovénia, ti 1884
 Spanyol, ti 1946 (iwal Kapuloan Canary)
 Suis, ti 1894
 Swédia, ti 1900
 Vatikan
 Walanda, ti 1940

Zona wanci
Calana Jins nyaéta salah sahiji jinis calana. Calana ieu kawentar di Amerika Serikat dina taun 1880 anu mimiti dijieuna di Genoa, Itali dina taun 1560. Calana ieu osok dipaké ku angkatan laut. Di Prancis calana jins sok disebut Blue de Geans anu hartina biru Genoa. Sanajan calana jins mimiti dijieuna di Éropa tapi masalah fashion calana jins leuwiih kawentar di Amérika. Levi Straus jalma mungaran anu ngawanohkeun calana kalayan bahan jéans di Amérika.

Sajarah 
Dina taun 1850-an nonoman 21 taun nu ngaranna Levi Strauss nepi di San Francisco, Amérika, ti Bavaria, Éropa, pikeun nyobaan kauntunganana, manéhna teu sadar yén manéhna eukeur ngamimitian nyieun hiji sajarah nu jadi kawentar pikeun dunia mode nepi ka ayeuna. Strauss nyobaan ngajual ténda-ténda kanvas ka para penambang emas. Mangsa harita di Amérika keur ngeunjleung emas. Lain kairut ku tawaran Strauss, para panambang téh kalahkah ménta pangmawakeun calana panjang.  Ngaran Levi’s jadi dipikawanoh nepi ka para panambang téh naréangan those pants of Levi’s (calana si Levi) anu dijieunan tina denim.  Di Amérika, kecap jéans anu ayeuna dipikawanoh téh asalna tina peng-amerika-an kecap basa Perancis Genes anu artina Genoa, nyaéta kota anu nyieun calana denim di Italia, anu sabenerna asalna téh ti Nimes di Perancis.  Sedengkeun istilah  blue jeans aya nalika Levi keur nyelep denimna ku warna indigo jeung méré cap pikeun jadi pangabéda jeung calana nu lain sangkan kanyahoan yén éta téh asli jins nyieun manéhna. Sacara génerik jins osok disebut denim. Denim nyaéta tenunan bola katun. Mimitina bola téh warnana bodas jeung biru anu asl- muasalna ti kota di Perancis. Nimes anu jadi asal kecapna denim nyaéta serge de Nimes. Mimitina denim dipaké pikeun pagawé anu di luar rohangan, ku sabab denim dijieuna tina katun anu bahana kuat. Geus saabad leuwih denin jadi loba peminatna sanggeus Levi ngawanohkeun kana éta calana. Dina taun 1940-an denim dipaké pikeun produk mode dina bentuk gaun, rok, jaket, jeung calana panjang. Denim jadi kawentar dina taun 1970-an nalika calana jins diproduksi massal.

Baca Oge
Calana

catetan

Pakéan
Wanci Usum Panas Éropa Tengah (, disingket CEST) mangrupa salah sahiji ngaran ti wanci Usum Panas nu digunakeun di zona wanci UTC+2, 2 jam di payuneun Wanci Universal Kakoordinasi. Hal ieu digunakeun salaku wanci usum panas siang di loba nagara-nagara Éropa. Dina usum tiis, Wanci Éropa Tengah (UTC+1) digunakeun.

Panganggoan 
Nagara-nagara jeung wewengkon di handap ngagunakeun Wanci Usum Panas Éropa Tengah dina usum panas, antara 01:00 UTC dina poé Minggu panungtungna bulan Maret jeung 1:00 dina poé Minggu panungtungna bulan Oktober.
 Albania, ti 1974
 Andorra, ti 1985
 Austria, ti 1980
 Bélgia, ti 1980
 Bosnia jeung Hérzégovina, ti 1983
 Kroasia, ti 1983
 Céko, ti 1979
 Dénmark (métropolitan), ti 1980
 Perancis (métropolitan), ti 1976
 Jérman, ti 1980
 Gibraltar, ti 1982
 Hungaria, ti 1980
 Italia, ti 1966
 Liechtenstéin
 Luksemburg, ti 1977
 Malta, ti 1974
 Monako, ti 1976
 Monténégro, ti 1983
 Walanda (métropolitan), ti 1977
 Norwégia, ti 1980
 Polandia, ti 1977
 Makédonia, ti 1983
 San Marino, ti 1966
 Sérbia, ti 1983
 Slovakia, ti 1979
 Slovénia, ti 1983
 Spanyol (iwal Kapuloan Canary), ti 1974
 Swiss, ti 1981
 Swédia, ti 1980
 Vatikan, ti 1966
CEST digunakeun ogé di taun 1993—1995 di Portugal jeung 1998—1999 di Lithuania.

Zona wanci

de:Sommerzeit#Mitteleuropäische Sommerzeit
Démonim atawa gentilik mangrupa kecap nu digunakeun pikeun populasi hiji wewengkon.

Basa Inggris miboga loba cara pikeun nyieun démonim, kawas kalawan nambihkeun sufiks dina ahir kalimah, conto:
 -an (America → American, Rome → Roman)
 -ian (Paris → Parisian, Russia → Russian)
 -ine (Florence, Latin Florentia → Florentine) 
 -ite (Vancouver → Vancouverite, Moscow → Muscovite) (kalobaannana kota)
 -er (London → Londoner) (kalobaannana kota)
 -eno (Los Angeles → Angeleno atawa Los Angeleno, ngagunakeun eño, sufiks basa Spanyol, pikeun démonim)
 -ish (Spain → Spanish, Denmark → Danish) (kalobaannana nagara)Judea/Jewish/Jew atawa Judéan; Poland/Polish/Pole)
 -ese (Taiwan → Taiwanese, Vienna → Viennese, Tyrol → Tyrolese)
 -i (Iraq → Iraqi, Bengal → Bengali) (kalobaannana patempatan Wétan Tengah jueung Asia Kidul)
 -ic (Hispania → Hispanic)
 -iote (Cyprus → Cypriote, Phanar → Phanariote), utamina pikeun patempatan ka-Yunania-an

Tumbu kaluar 

 Alphabetical list of world demonyms
 Demonyms of the World

Démonim
Semantik
Tipe kecap